સારા માબાપ બનવા માટે કોઈ ડીગ્રી લેવાની નથી હોતી, પણ બાળ માણસની અને બાળવિકાસની ઉચિત સમજણ કેળવવાની હોય છે. કદાચ ગઈ પેઢીના માબાપ કરતા આજના માબાપ વધુ જાગ્રત અને વધુ હોશિયાર છે, છતાં બાળઉછેરની સમસ્યાઓ ઘટવાને બદલે વધતી જાય છે. ડર કે ચિંતા અથવા લોભ કે લાલચથી કરાતો બાળઉછેર એનું મુખ્ય કારણ છે. પ્રત્યેક માબાપ સમતોલ ચિત્ રાખી બાળઉછેર કરે તો સમાજ નંદનવન બની જાય અને પ્રત્યેક બાળક મહોરી ઉઠે.